**CAPITOLUL I. Dispoziţii generale**

***Secţiunea 1. Definiţie, scop, obiective.***

Art.1. Planul de analiză şi acoperire a riscurilor al comunei MOCIU, denumit în continuare PAAR, reprezintă documentul care cuprinde riscurile potenţiale identificate la nivelul localitatilor componente ale comunei, măsurile, acţiunile şi resursele necesare pentru asigurarea managementului acestor riscuri.

Art.2. Scopul PAAR este acela de a permite autorităţilor locale şi celorlalţi factori de decizie cu atribuţii în domeniu, să facă alegerile cele mai bune posibile referitoare la:

- prevenirea riscurilor;

- amplasarea şi dimensionarea unităţilor operative;

- stabilirea concepţiei şi elaborarea planurilor de intervenţie în situaţii de urgenţă;

- alocarea resurselor (forţelor şi mijloacelor) necesare.

Art.3. Obiectivele PAAR sunt:

- crearea unui cadru unitar de acţiune pentru prevenirea şi managementul riscurilor generatoare de situaţii de urgenţă;

- amplasarea şi dimensionarea unităţilor operative;

- stabilirea concepţiei şi elaborarea planurilor de intervenţie în situaţii de urgenţă;

- alocarea resurselor (forţelor şi mijloacelor) necesare.

***Secţiunea a 2-a. Responsabilităţi privind analiza şi acoperirea riscurilor***

**2.1. Acte normative de referinţă:**

Prezentul plan s-a întocmit în conformitate cu următoarele acte normative :

Legea 481/2004 a protecţiei civile, modificată şi completată de Legea 212/2006 ; L 307/2006 a apărării împotriva incendiilor ; Ordinul comun 638/420/2005 - pentru aprobarea Regulamentului privind gestionarea situaţiilor de urgenţă generate de inundaţii ,fenomene meteo periculoase şi poluări accidentale; HG 2288/2004 – privind aprobarea repartizarii principalelor functii de sprijin pe care le asigura ministerele, celelalte organe centrale si organizatiile neguvernamentale, privind prevenirea si gestionarea situatiilor de urgenta ; HG 642/2005 – pentru aprobarea criteriilor de clasificare a unitatilor administrativ –teritoriale , institutiilor publice si operatorilor economici în funcţie de tipurile de riscuri specifice ; ORDINUL COMUN al MTCT şi MAI Nr. 1995/1160 din 18 noiembrie 2005 pentru aprobarea Regulamentului privind prevenirea şi gestionarea situaţiilor de urgenţă specifice riscului la cutremure şi/sau alunecări de teren ; ORDINUL COMUN al MAPDR şi MAI nr. 551/ 1475 din 8 august 2006, pentru aprobarea Regulamentului privind monitorizarea şi gestionarea riscurilor cauzate de căderile de grindină şi secetă severă, a Regulamentului privind gestionarea situaţiilor de urgenţă în domeniul fitosanitar – invazii ale agenţilor de dăunare şi contaminarea culturilor agricole cu produse de uz fitosanitar şi a Regulamentului privind gestionarea situaţiilor de urgenţă ca urmare a incendiilor de pădure, OMAI nr. 132/2007 referitor la metodologia de întocmire a PAAR ; .

**2.2. Structuri organizatorice implicate :**

- COMITETUL LOCAL PENTRU SITUATII DE URGENTA AL COMUNEI MOCIU

- SERVICIUL VOLUNTAR PENTRU SITUATII DE URGENTA AL COMUNEI MOCIU ;

- CENTRUL OPERATIV AL C.L.S.U. AL COMUNEI MOCIU ;

- CONSILIUL LOCAL AL COMUNEI MOCIU ;

- SUBUNITATREA DEPOMPIERI SI SMURD MOCIU

- DIRECTIA APELOR SOMES-TISA – SGA CLUJ ;

- DIRECTIA DE SANATATE PUBLICA A JUDETULUI CLUJ ;

- DIRECTIA SANITAR – VETERINARA A JUDETULUI CLUJ ;

- INSPECTORATUL PT SITUATII DE URGENTA „AVRAM IANCU” AL JUDETULUI CLUJ ;

- DIRECTIA JUDETEANA DE DRUMURI SI PODURI CLUJ;

-DIRECTIA REGIONALA DE DRUMURI SI PODURI CLUJ;

- OCOLUL SILVIC CLUJ;

- SERVICIUL DE AMBULANŢĂ CLUJ.

**2.3. Responsabilităţi ale organismelor şi autorităţilor cu atribuţii în domeniu.**

Art.4. Responsabilităţile privind analiza şi acoperirea riscurilor revin autorităţilor administraţiei locale, Inspectoratului Judetean pentru Situaţii de Urgenţă, altor organe şi organisme cu atribuţii în domeniu.

Art. 5 Planul de analiză şi acoperire a riscurilor se întocmeşte de către Comitetul Local pentru Situaţii de Urgenţă al Comunei Mociu şi se aprobă de către Consiliul Local Mociu.

Primarul comunei Mociu asigură condiţiile necesare elaborării planului de analiză şi acoperire a riscurilor, având totodată obligaţia stabilirii şi alocării resursele necesare pentru punerea în aplicare a acestuia, potrivit legii.

Art. 6. Inspectoratul Judetean pentru Situaţii de Urgenţă, prin Centrul Operaţional asigură pregătirea, organizarea şi desfăşurarea acţiunilor de răspuns, precum şi elaborarea procedurilor specifice de intervenţie, corespunzătoare tipurilor de riscuri generatoare de situaţii de urgenţă de pe teritoriul comunei.

Art. 7. Planul de analiză şi acoperire a riscurilor se întocmeste într-un număr suficient de exemplare, din care unul va fi pus la dispoziţia Inspectoratului pentru Situaţii de Urgenţă “AVRAM IANCU “ al Judetului Cluj.

**CAPITOLUL II. CARACTERISTICILE UNITĂŢII ADMINISTRATIV- TERITORIALE**

***Secţiunea 1. Amplasare geografică şi relief***

Art. 8. Comuna Mociu ocupă o poziţie centrală în Câmpia Transilvaniei situându-se în

partea de SE a judeţului Cluj, în Câmpia Fizeşului, într-o zonă depresionară, în mijlocul unor coline, la o distanţă de 40 de km de municipiul Cluj- Napoca.

Comuna Mociu se învecinează spre nord cu teritoriul comunelor Geaca şi Palatca, spre est cu hotarul comunei Cămăraş, limita fiind pe coama unor dealuri, pe o distanţă de circa 8 km. Spre sud are hotare comune cu teritoriile comunelor Sărmaşu şi Frata, iar spre vest se învecinează cu alte două comune, Suatu şi Căianu.

Dealurile sunt despădurite şi comuna este situată într-o zonă depresionară cu orientarea vest – est, înconjurată de coline domoale şi ramificate ce se ridică până la 80 - 100 metri faţă de vatra localităţii. Altitudinea teritoriului este cuprinsă între curbele de nivel de 294 m. în valea Roşieni şi 490 m. în Tigă, loc situat la vest de localitatea Boteni.

În general, predomină altitudinea de 400 metri. Având în vedere această situaţie, noţiunea de „câmpie” nu îşi are obârşia în formele de relief, ci se leagă de faptul că zoana a fost considerată „grânarul Transilvaniei” , deoarece clima blândă şi solurile brune de pădure au prezentat condiţii favorabile cultivării cerealelor, plantelor furjere, sfeclei de zahăr şi pomilor fructiferi. Dealurile sunt acoperite cu o vegetaţie săraca. In zonele împadurite predomina specii de stejar, gorun, cer, carpen,mesteacan,plop,alun,ulm,platin,frasin.Suprafata impadurită reprezinta circa 459 ha. Adica 6.25 % din suprafata comunei.  
Zona este prielnica pomiculturii, se cultiva cu rezultate bune: pruni, meri, peri, cireşi, vişini şi nuci. De asemenea o evidentiere exista în domeniul apiculturii, paşunat şi fâneţe. Locuitorii se ocupa în cea mai mare parte cu creşterea bovinelor,ovinelor, porcinelor şi păsărilor.

***Secţiunea a 2-a. Caracteristici climatice***

Art. 9.Regimul climatic este;

Media anuala a temperaturii aerului oscileaza intre 9,5-10º. Media lunii iulie se mentine intre 18-20º, iar cea alunii ianuarie intre -3-5º.Precipitatiile medii anuale au valori in general mai scazute intre 600-650mm.Varfurile dominante au frecventa cea mai accentuata dinspre Vest si Nord-Vest.Vetrele de localitati precum si versantii cu orientare estica si sudica, dispun de un climat de adapost datorita localizarii.

***Secţiunea a 3-a. Reţea hidrografică***

Art. 10.

Principalul colector de pe teritoriul comunei Mociu este paraul Valea Mociului.

În tabelul de mai jos sunt redate toate cursurile de apă permanente (râuri, pârâuri), cursuri nepermanente (cele care seacă în anotimpul cald al anului) şi torenţii (acele forme de relief pe care curge apă doar atunci când plouă) de pe teritoriul comunei Mociu:

|  |  |  |  |
| --- | --- | --- | --- |
| **Nr.**  **crt.** | **Denumirea cursului de apă** | **Lungime**  **(km.)** | **Q mediu multianual - mc/s**  **(acolo unde sunt date)** |
| **A. Cursuri de apă (**permanente şi nepermanente**)** | | | |
| 1. | Valea Mociului | 5 km |  |
| 2. | Valea Chesaului | 7 km |  |
| 3. | Valea Boteniului | 3 km |  |
| 4. | Valea Criseniului | 2 km |  |
| 5. | Valea Rosieniului | 4 km |  |
| 6. | Valea Ghirisului | 3 km |  |
| 7. | Paraul Zorenii de |Vale | 2,5 km |  |
| **B. Torenţi** | | | |
| 1. | Ghirisu Roman | 1 km |  |

De asemenea pe teritoriul comunei mai sunt un număr de 2 lacuri naturale şi anume lacul IAS, Lacul Rai in Zorenii de Vale, precum şi un număr de 1 lacuri artificiale şi anume lacul Salagean.

Referitor la inundaţii, pe teritoriul municipiului comunei Mociu, există unele zone despădurite unde s-ar putea produce scurgeri de pe versanţi, aşa cum sunt : Ghirisu Roman.

***Secţiunea a 4-a. Populaţie***

Art. 11. Comuna are o populaţie de 3237 de persoane.

Comuna Mociu este alcatuita administrativ din 7 sate, si 2 catune, dupa cum urmeaza:

1. Mociu- resedinta de comuna, cu un numar de 1.543 locuitori,
2. Boteni-, sat apartinator, cu 207 locuitori,
3. Chesau, sat apartinator, cu 387 locuitori,
4. Criseni,sat apartinator, cu 275 locuitori,
5. Ghirisul Roman,sat apartinator, cu 329 locuitori,
6. Rosieni,sat apartinator, cu 187 locuitori,
7. Zoreni,sat apartinator, cu 309 locuitori,
8. Falca,sat apartinator, cu 11 locuitori,
9. Turmasi,sat apartinator, cu 55 locuitori.

***Secţiunea a 5-a. Căi de transport***

Art. 12. Comuna Mociu, din punct de vedere al terelei majore de circulatie, are o pozitie favorabila, fiind traversata de drumul national DN 16 Apahida- Reghin, care asigura legatura cu resedinta judetului Cluj.

Satul resedinta de comuna este situat la 40 km fata de resedinta de judet. Distantele dintre Mociu si satele apartinatoare este cuprinsa intre 3-6 km.

Reteaua de drumuri este reprezentata pe raza comunei prin existenta a trei categorii de drumuri, respectiv:

-DN 16 in lungime de aproximativ 10 km , modernizat

-DJ 150 Chesau in lungime de 4.00 km, modernizat

-DJ 150 Criseni in lungime de 6.00 km. modernizat

-DJ 161 J Rosieni Geaca in lungime de 7.00 km.

Drumul comunal care face legatura intre satul resedinta de comuna si satele apartinatoare, este intr-o stare cuprinsa intre, buna , fiind pietruit.

Teritoriul comunei este traversat de retele de curent electric.

***Secţiunea a 6-a. Dezvoltare economică***

Art. 13.

Comuna Mociu fiind amplasata in Campia Transilvaniei, potentialul natural al solului este destinat pentru cultura vegetala si in special pentru cultura cerealiera.

Principala functie economica este agricultura, cu cele doua ramuri ale sale, productia vegetala si productia animaliera. Locuitorii se ocupa in mare parte cu cresterea bovinelor,ovinelor, porcinelor şi pasarilor.

In secundar, sunt prezente functiile economice din domeniul comertului si a serviciilor in asociatii familiale si persoane fizice . Agenţii economici de pe raza comunei au ca obiect de activitate comert cu produse alimentare si nealimentare, creşterea pasarilor şi a bovinelor.

Comparativ cu judetul Cluj, comuna Mociu iese in evidenta prin raspandirea proportional mult mai mare a terenurilor arabile in defavoarea padurilor si a pajistilor; arabilul reprezinta 55.67% din suprafata toatal a comunei , pajistile naturale de 28.24 % din suprafata administrativa a comunei , plantatiile viticole sunt in proportie de 0.28 % , pomicole de 1.22%, paduri 6.25 %, ape 1.60 %, neproductiv 1.78 % ,Cai de comunicatie 2,54 %,Curti constructie 2.19 %.Din totalul de 7342 ha , neagricol este 1068 ha iar agricol 6274 ha.

***Secţiunea a 7-a. Infrastructuri locale***

Art. 14. In comuna Mociu sunt trei camine culturale. Toate trei sunt functionale.

Reţele de utilităţi:

- in comuna Mociu exista retea de apa in trei localitati: Mociu,Chesau,Ghirisu Roman.

-intr-o singura localitate (Criseni) exista racordare la reteaua de gaz metan, incalzirea facandu-se cu gaz, iar in restul localitatilor cu lemne.

Locuri de adunare şi cazare a sinistraţilor

* Scolile din fiecare localitate
* Caminele culturale din localitati
* Bisericile din fiecare localitate
* Primaria Mociu

**CAPITOLUL III. *ANALIZA RISCURILOR GENERATOARE***

***DE SITUAŢII DE URGENŢĂ***

***Secţiunea 1.***

Art.15 ***Analiza riscurilor naturale***

Analiza riscurilor posibile în teritoriul administrativ permite cunoaşterea mecanismelor şi condiţiilor de producere, amploarea şi efectele posibile ale acestora.

Tipurile de riscuri pe raza teritorial-administrativă a comunei Mociu sunt următoarele:

a1) INUNDAŢII

Inundaţiile pe teritoriul comunei Mociu pot să apară ca urmare a revărsării văilor care traversează satele comunei, scurgerilor de pe versanţi în urma unor ploi abundente, topirii rapide a stratului de zăpadă, datorită blocării cursurilor apelor de către gheţuri sau creării unor baraje rezultate în urma unor alunecări de teren.

Pe teritoriul **comunei Mociu** pot să se producă inundaţii :

- zona La fantanita- al satului Mociu ;

- zona Valea Ghirisului in localiatea Ghirisu Roman;

- zona Rocotes, in Zorenii de vale;

- zona Valea Rosieniului;

- zona Valea Chesaului;

- zona Valea Criseniului

Măsurile imediate care se iau în această situaţie sunt :

- convocaea CLSU şi activarea Centrului Operativ ;

- alrmarea SVSU al comunei ;

- înştiinţarea populaţiei despre pericolul producerii inundaţiilor în urma prognozelor şi avertizărilor primite de la Centrul Operaţional din cadrul ISUJ ;

- evacuarea populaţiei şi a bunurilor materiale în clădiri sau zone care nu pot fi afectate de inundaţii (şcoli, biserici, camine culturale sau sali multifunctionale, Primaria Mociu);

- asigurarea condiţiilor normale de funcţionare a principalelor instituţii;

- executarea unor lucrări de apărare prin construirea unor baraje sau diguri de protecţie din saci de nisip, în situaţia în care există timpul necesar pentru realizarea acestora ;

- aprovizionarea populaţiei afectate de inundaţii apă, hrană şi bunuri de strictă necesitate ;

- evaluarea pagubelor produse şi informarea CJSU, ISUJ şi Instituţia prefectului;

- înlăturarea efectelor produse de inundaţii – intervenţia SVSU pentru evacuarea apei din gospodăriile populaţiei.

Forte si mijloace de interventie:

1. Compartimentul de prevenire

2. Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

3. Mijloace hipo: 10 atelaje

4. Utilaje: 4 buldozer, 20 tractoare,

1. FURTUNI, TORNADE, SECETĂ, ÎNGHEŢ

Furtuni puternice însoţite de vânt se pot produce pe tot parcursul anului şi pot afecta populaţia şi animalele, clădiri, reţele de utilităţi publice din toate localităţile componente ale comunei.

Pe teritoriul comunei nu s-au produs tornade, însă datorită schimbărilor climatice, ar putea să se producă în special în perioada de vară şi pot afecta populaţia şi animalele, acele clădiri de pe teritoriul comunei aflate într-o stare avansată de de degradare, reţele de utilităţi publice din toate localităţile componente ale comunei, în special reţelele electrice.

Fenomenul de secetă poate să afecteze populaţia şi animalele din localităţile comunei, precum şi vegetaţia în special în lunile de vară.

Fenomenul de îngheţ se produce de regulă în lunile de iarnă , dar poate să se manifeste şi în perioada de primăvară sau toamnă , afectând îndeosebi vegetaţia, culturile agricole şi pomicole de pe teritoriul comunei.

Efectele acestor tipuri de fenomene meteo periculoase, pot fi prevenite prin măsuri de informare şi protecţie a populaţiei, prin măsuri de protecţie a animalelor şi culturilor, măsuri care se pun în aplicare la primirea avertizarilor transmise de Centrul Operaţional al Comitetului Judeţean pentru Situaţii de Urgenţă.

Alte măsuri care se iau în cazul manifestării unor astfel de fenomene sunt :

* de recunoaştere, supraveghere ;
* măsuri de prevenire şi intervenţie ( salvare, acordare de prim –ajutor, degajarea unor elemente de construcţie prăbuşite, limitarea accesului în zonele afectate sau posibil a fi afectate );
* măsuri de reabilitare aclădirilor afectate de furtuni puternice sau tornade ;
* măsuri sanitare în caz de cazuri de hipotermie (în caz de îngheţ), degerături sau de hidratare (în caz de secetă).
* evaluarea pagubelor şi transmiterea situaţiei acestora către Comitetul Judeţean pentru Situaţii de Urgenţa, Instituţia prefectului şi ISUJ;

Populaţia afectată de un posibil astfel de fenomen va fi evacuată în şcolile sau caminele culturale din localităţile comunei.

Forte si mijloace de interventie:

1. Compartimentul de prevenire

2 . Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

3. Mijloace hipo: 10 atelaje

4. Utilaje: 4 buldozer, 20 tractoare

B) INCENDII DE PĂDURE.

În cazul incendiilor de mari proporţii la fondul forestier, acestea pot avea loc îndeosebi în perioada de primăvară - toamnă, dar şi în perioada de vară în condiţii de secetă prelungită, datorită unor acţiuni de igienizare a păşunilor sau a terenurilor agricole, în următoarele zone :

În zona localităţii Mociu, padurea Lata putand fi afectată o suprafaţă de 80 ha.

În zona localitatăţii Boteni, padurea Boteniului putând fi afectată o suprafaţă de 75 ha . În zona localitatăţii Criseni,padurea Criseniului putând fi afectată o suprafaţă de 50 ha.

Măsurile care se iau în asemenea situaţie sunt următoarele:

* observarea şi cercetarea zonelor incendiate şi pe direcţiile de propagare a frontului incendiului;
* intervenţia pentru izolarea incendiilor şi limitarea propagării (cu formaţiuni ale serviciului voluntar, cetăţeni, formaţiuni de sprijin);
* înştiinţarea şi alarmarea populaţiei şi salariaţilor unităţilor dispuse pe direcţia de propagare a incendiului;
* defrişarea unor părţi de pădure pentru crearea zonei de izolare şi protecţie pe direcţia de înaintare a incendiilor;
* evacuarea unor bunuri materiale de valoare şi a altor materiale inflamabile sau explozive din clădirile, depozitele, atelierele, ameninţate;
* întreruperea alimentării cu gaze, energie electrică a zonelor periclitate;
* salvarea oamenilor şi animalelor vătămate de efectele incendiului, trierea şi acordarea primului ajutor sanitar (veterinar), transportul cu targa sau cu mijloace de transport şi continuarea tratamentului medical (veterinar) la unităţile specializate;
* asigurarea medicală a forţelor de intervenţie, de transport, de hrănire, de cazare sinistraţi, de spitalizare temporară;
* organizarea pazei şi ordinii pe perimetrul zonelor afectate.

Forte si mijloace de interventie:

1. Compartimentul de prevenire

2 Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

3. Mijloace hipo: 10 atelaje

4. Utilaje: 4 buldozer, 20 tractoare

c) AVALANSE.

Pe teitoriul comunei Mociu nu există risc de producere a unor astfel de fenomene datorită structurii reliefului.

**FENOMENE DISTRUCTIVE DE ORIGINE GEOLOGICĂ**

d1*)* CUTREMURE

Riscul de producere a cutremurelor este minim, comuna Mociu se afla în zonă seismica mai mică de gradul VII pe scara MSK.

d2) ALUNECĂRI DE TEREN –

Alunecarile de teren pot să apară ca urmare a ploilor abundente, îndeosebi în perioada de primăvară şi toamnă, datorită unor fenomene de eroziune sau ca urmare a desfăţurării unor activităţi umane (lucrări de constructii, defrişări masive ale fondului forestier) şi se pot produce în următoarele zone :

Localitatea Ghirisul Roman, zona Sub padure-Dos

Pot fi afectate : 1locuinta , anexe 6 persoane , 5 drumuri , 700 m retea electrica .

Măsurile care se iau în această situaţie sunt de avertizare a populaţie care locuieşte în zonele respective sau în apropierea acestora, de evacuare a populaţiei posibil afectate şi a bunurilor materiale în situaţia în care pericolul este iminent.

De asemenea se vor lua măsuri de cazare şi de asigurare a produselor de strictă necesitate în primele 72 de ore de către autorităţile locale şi ulterior din rezervele de stat.

Se vor lua măsuri de cercetare a locului ( zonei ) unde s-au produs alunecări, prin echipele specializate din cadrul SVSU în vederea identificării şi salvării eventualelor victime umane sau animale.

În zonele afectate de alunecari de teren care au distrus locuinţe, anexe, alte obiective sau instalaţii, se vor lua măsuri de pază de către autorităţile locale sprijinite de structuri ale MAI..

Se vor lua măsuri de mobilizare a formaţiunilor voluntare din cadrul SVSU şi a populaţiei apte de muncă, în vederea executării unor operaţiuni de consolidare a clădirilor sau a terenurilor afectate , înlăturarea unor părţi din construcţii sau instalaţii care ameninţă cu prăbuşirea, etc.

Se iau măsuri de evaluare a pagubelor şi înaintare a situaţiei centralizatoare către Centrul Operaţional din cadrul ISU „Avram Iancu ” al judeţului Cluj .

Forte si mijloace de interventie:

1.Compartimentul de prevenire

2. Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

3. Mijloace hipo: 10 atelaje

4. Utilaje: 4 buldozer, 20 tractoare

***Secţiunea a 2-a. Analiza riscurilor tehnologice***

Art.16. RISCURILE TEHNOLOGICE

a) RISCURI INDUSTRIALE **– comuna Mociu nu se încadrează în zona de planificare la urgenţă** situându-se la o distanţă mare faţă de agenţii economici care desfăşoară activităţi unde exista riscul producerii unor accidente industriale (avarii la instalaţii, explozii, incendii, etc ) cu eliberarea în atmosferă sau scurgerea unor substanţe periculoase (amoniac, clor, etc) şi totodată a lipsei unor astfel de agenţi economici în zona de competenţă, riscul din acest punct de vedere pentru populaţie, animale şi bunuri este minim.

b) DE TRANSPORT ŞI DEPOZITARE PRODUSE PERICULOASE

b1) TRANSPORT RUTIER

Ca urmare a traficului relativ mare comunicaţii care traversează teritoriul comunei Mociu – Dn 16 CLUJ NAPOCA - REGHIN , riscul producerii unor accidente de circulaţie în care să fie implicate autovehicule care transportă substanţe periculoase sau tipuri de substanţe chimice folosite în procesele tehbnologice este mare.

Pot însă să se producă accidente de circulaţie în care sunt implicate autovehicule care transportă carburanţi sau gaz lichefiat (în butelii) pentru staţiile de carburanţi din zonă, una dintre acestea fiind amplasată pe DN 16 in centrul comunei.

Deasemenea exista riscul producerii unor accidente de circulaţie în care să fie implicate autovehicule destinate transportului de persoane (autobuze şi microbuze) îndeosebi pe sectorul DN 16.

Măsurile care se vor lua de către autorităţile locale în astfel de situaţii sunt următoarele :

* anuntarea Detasamentului de Pompieri si SMURD Mociu
* alarmarea Serviciului Voluntar pentru Situaţii de Urgenţă al Comunei Mociu şi al : orasului Sarmasu , judetul Mures
* anunţarea organelor competente ( telefon 112 ) pentru cercetare, constatare şi sprijin în asigurarea acţiunilor de intervenţie ( ISUJ, IJP, Garda şi Agenţia de Mediu, Parchet, etc)
* luarea unor măsuri de oprire a circulaţiei pe sectorul de drum afectat ;
* acordarea primului ajutor, trierea şi transportul victimelor către unităţile spitaliceşti din municipiul Cluj-Napoca şi asigurarea unor spaţii pentru spitalizare temporară ;
* intervenţia pentru limitarea şi lichidarea incendiilor izbucnite în urma unor astfel de evenimente ;
* degajare căii de comunicaţii de vehiculele avariate, etc

Forte si mijloace de interventie:

1.Compartimentul de prevenire

2 Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

3. Mijloace hipo: 10 atelaje

4. Utilaje: 4 buldozer, 20 tractoare

*b2)*TRANSPORTUL AERIAN

Distanţa faţă de aeroporturile din Judeţul Cluj (civil şi militar) este relativ mare, astfel încât riscul producerii unor accidente aviatice este scăzut, însă datorită rutelor de zbor este posibil un astfel de eveniment şi în situaţie se vor lua următoarele măsuri împreună cu autorităţile şi instituţiile cu atribuţii în astfel de situaţii (serviciul de ambulanţă, poliţia, parchet , ISUJ sau armata –după caz,):

- înştiinţarea autorităţilor care asigură funcţiile de sprijin în astfel de situaţii ;

* interzicerea accesului şi izolarea zonei respective ;
* salvarea victimelor şi acordarea primului ajutor ;
* intervenţia pentru limitarea şi lichidarea efectelor accidentului (incendii sau explozii) .

Forte si mijloace de interventie:

1. Compartimentul de prevenire

2. Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

4. Utilaje: 4 buldozer, 20 tractoare

*b3)* TRANSPORTUL PRIN REŢELE MAGISTRALE

Teritoriul comunei este traversat de reţele electrice de înaltă tensiune(localităţile Mociu, Boteni, Chesau, Criseni, Ghiris, care pot fi afectate în urma manifestării unor fenomene meteo periculoase (furtuni însoţite de vânt puternic ) sau alunecari de teren.

În situaţia producerii unor astfel de fenomene se vor lua măsuri de înştiinţare a populaţiei asupra pericolului de electrocutare, de izolare a zonelor afectate şi interzicerea accesului, de anunţare a SC Electrica SA pentru executarea lucrărilor specifice de reparaţii, precum şi de asigurare a condiţiilor normale de funcţionare a principalelor instituţii de pe raza comunei.

Forte si mijloace de interventie:

1.Compartimentul de prevenire

2. Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

.

3. Mijloace hipo: 10 atelaje

4. Utilaje: 4 buldozer, 20 tractoare

c) NUCLEARE

Riscul producerii unor accidente nucleare, ale căror urmări pot afecta populaţia şi animalele din localităţile comunei, poate interveni datorită unor avarii sau defecţiuni la centrala nucleară de la Cernavodă, sau la CNE Kozlodui – Bulgaria respectiv Paks – Ungaria.

Măsurile pe care autorităţile locale le iau în această situaţie sunt :

* înştiinţarea populaţiei asupra pericolului de iradiere ;
* măsurile de protecţie şi de autoprotecţie ;
* solicitarea de sprijin institutiilor şi organismelor cu atribuţii în astfel de situaţii ;
* administrarea de antidot populaţiei şi animalelor .

Forte si mijloace de interventie:

1.Compartimentul de prevenire

2.Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

3. Mijloace hipo: 10 atelaje

4. Utilaje: 4 buldozer, 20 tractoare

d) POLUARE APE

Pe teritoriul comunei nu au existat situaţii de poluare a apelor, însă ele pot să apară ca urmare a depunerilor de deşeuri menajere pe maluri sau a deversării intenţionate a diferitelor substanţe

.

e) PRĂBUŞIRI DE CONSTRUCŢII, INSTALAŢII SAU AMENAJĂRI

Pe teritoriul comunei nu au existat astfel de fenomene , însă ele ar putea să apară la construcţiile aflate într-o stare avansată de degradare, situate în apropierea unor căi de acces sau spaţii cu circulaţie intensă.

Măsurile care se iau în această situaţie sunt de izolarea a zonelor respective şi executarea unor lucrări de reabilitare sau demolare după caz.

Forte si mijloace de interventie:

1.Compartimentul de prevenire

2.Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

3. Mijloace hipo: 10 atelaje

4. Utilaje: 4 buldozer, 20 tractoare

f) EŞECUL UTILITĂŢILOR PUBLICE

Reţelele electrice de pe raza comunei pot fi afectate în urma unor furtuni însoţite de vânt puternic existând astfel posibilitatea de întrerupere a alimentării cu energie electrică a tuturor localităţilor comunei.

În situaţia producerii unor astfel de fenomene se vor lua măsuri de înştiinţare a populaţiei asupra pericolului de electrocutare, de izolare a zonelor afectate şi interzicerea accesului, de anunţare a societăţilor abilitae în executarea lucrărilor specifice de reparaţii, precum şi de asigurare a condiţiilor normale de funcţionare a principalelor instituţii de pe raza comunei.

Forte si mijloace de interventie:

1.Compartimentul de prevenire

2 Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

g) CĂDERI DE OBIECTE DIN ATMOSFERĂ SAU DIN COSMOS

Pe teritoriul comunei au existat astfel de fenomene , în situaţia producerii acestora se vor lua următoarele măsuri :

* cercetarea locului unde s-a produs evenimentul ;
* căutarea şi salvarea eventualelor victime ;
* limitarea şi lichidarea eventualelor incendii ;
* anunţarea autorităţilor judeţene cu atribuţii în astfel de situaţii.

Forte si mijloace de interventie:

1.Compartimentul de prevenire

2. Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

3. Mijloace hipo: 10 atelaje

4. Utilaje: 4 buldozer, 20 tractoare

h) MUNIŢIE NEEXPLODATĂ

Pe teritoriul comunei nu s-a descoperit muniţie neexplodată .

În cazul depistării acestor muniţii se vor lua următoarele măsuri :

* încetarea imediată a lucrului sau oricăror activităţi în zona respectiva ;
* protejarea muniţiilor sau elementelor de muniţii rămase neexplodate de surse de căldură, inclusiv cea solară ;
* împrejmuirea locului şi asigurarea pazei locului;
* anunţarea ISUJ tel 112 sau 982

Forte si mijloace de interventie:

1.Compartimentul de prevenire

2.Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

***Secţiunea a 3-a. Analiza riscurilor biologice***

Art.17. **Riscurile biologice:**

Ca urmare a agenţilor patogeni ele pot apărea în zonele dens populate şi a colectivităţilor de animale astfel:

Epidemii ( gripă, viroze , etc) pot să apară în primul rând în localităţile comunei în care funcţionează şcoli şi grădiniţe în care există colectivităţii importante ca numar.

Măsurile care se iau în astfel de situaţii sunt :

* înştiinţarea populaţiei ;
* anunţarea autorităţilor – DSP, CJSU, etc ;
* izolarea zonelor respective ;
* introducerea unor măsuri de carantină ;

Epizootii (gripa aviară, pesta porcină, etc) pot să apară la fermele de pasări şi animale de pe teritoriul comunei, la gospodăriile populaţiei sau ca urmare a achiziţionarii unor animale din târgurile organizate în comunele învecinate.

Măsurile care se vor lua sunt următoarele:

- anunţarea autorităţilor care asigură funcţiile de sprijin (DSP, CJSU, DSV, etc);

- sprijinirea activităţii pentru identificarea agenţilor patogeni de către organele de specialitate;

-sprijinirea recoltării probelor de laborator (de aer, apă, sol, furaje) de la suprafeţe, colectării probelor şi eventualelor rozătoare care transmit asemenea boli, tratamentelor, vaccinării, triajului şi examinării sanitar-veterniare ale animalelor înainte de sacrificare;

-organizarea asistenţei sanitar-veterinare împreună cu Direcţia Sanitar-Veterinară a judeţului Cluj ;

-înlăturarea cadavrelor şi animalelor care nu sunt corespunzătoare sacrificării pentru a fi incinerate sau îngropate ;

-măsuri de monitorizare a gradului de contaminare a produselor vegetale şi animale;

Forte si mijloace de interventie:

1.Compartimentul de prevenire

2. Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

***Secţiunea a 4-a. Analiza riscurilor de incendiu***

**Art.18. Riscul de incendiu:**

Există riscul producerii unor incendii la gospodăriile populaţiei, în special la construcţiile din lemn sau acoperişuri, la adăposturile de animale, datorită producerii unor scurtcircuite la instalaţiile electrice, datorită utilizării aparaturii casnice – aragaze alimentate cu gaz lichefiat(butelii), incendii de vegetaţie uscată ca urmare a acţiunilor de igienizare a păşunilor sau a focului deschis, la depozitele de furaje, la genţii economici de pe teritoriul comunei .

Masurile care se vor lua pe plan local în situaţia producerii unui incendiu sunt urmatoarele :

a)informarea personalului de conducere asupra situaţiei create – primarul comunei în calitate de preşedinte al CLSU ;

b) alertarea şi alarmarea formatiunilor de intervenţie ale SVSU Mociu,

solicitarea de sprijin in funcţie de amploarea evenimentului la SVSU Mociu .

c) deplasarea la locul evenimentului ;

d) recunoaşterea, analiza situaţiei, luarea deciziei şi darea ordinului de intervenţie;

e) intrarea în acţiune a forţelor, amplasarea mijloacelor şi realizarea dispozitivului preliminar de intervenţie;

e) evacuarea, salvarea şi/sau protejarea persoanelor, animalelor şi bunurilor;

f) realizarea, adaptarea şi finalizarea dispozitivului de intervenţie la situaţia concretă;

g) manevra de forţe;

j) localizarea şi limitarea efectelor incendiului ;

k) înlăturarea unor efecte negative ale incendiului ;

l) regruparea forţelor şi mijloacelor după îndeplinirea misiunii;

m) stabilirea cauzei producerii evenimentului şi a condiţiilor care au favorizat evoluţia acestuia;

n) întocmirea procesului-verbal de intervenţie şi a raportului de intervenţie;

o) retragerea forţelor şi mijloacelor de la locul acţiunii în locul de dislocare permanentă ;

p) restabilirea capacităţii de intervenţie;

q) evaluarea şi informarea eşaloanelor superioare (I.S.U.J., CJSU, Instituţia prefectului).

Forte si mijloace de interventie:

1.Compartimentul de prevenire

2. Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipa de salvare evacuare.

.

***Secţiunea a 4-a. Analiza riscurilor de incendiu***

Ţinând cont de dezvoltarea rapidă a ştiinţei în cadrul cercetării în domeniul incendiilor, una din cele mai necesare şi neutilizate, încă, ramuri este identificarea, evaluarea şi analiza riscului de incendiu.

*Identificarea riscurilor de incendiu* reprezintă procesul de apreciere şi stabilire a riscului de incendiu (pentru clădiri civile), respectiv a categoriilor de pericol de incendiu (pentru construcţii de producţie şi depozitare), în anumite împrejurări, în acelaşi timp şi spaţiu, pe baza următorilor parametri:

* densitatea sarcinii termice şi destinaţia/funcţiunea, la clădirile civile;
* proprietăţile fizico-chimice ale materialelor şi substanţelor utilizate, prelucrate, manipulate sau depozitate, natura procesului tehnologic şi densitatea sarcinii termice, pentru construcţiile de producţie şi depozitare;
* sursele potenţiale de aprindere existente.

Există, conform reglementărilor tehnice, următoarele niveluri de risc de incendiu, respectiv categorii de pericol de incendiu:

* risc foarte ridicat (foarte mare) de incendiu, asociat pericolului de explozie, respectiv categoriile A şi B de pericol de incendiu;
* risc ridicat (mare) de incendiu (densitatea sarcinii termice > 840 Mj/m2: spaţii pentru arhive, biblioteci, multiplicare, parcaje pentru autoturisme etc.), respectiv categoria C de pericol de incendiu (densitatea sarcinii termice > 105 Mj/m2);
* risc mediu (mijlociu) de incendiu ( 420 Mj/m2 < densitatea sarcinii termice < 840 Mj/m2; centrale termice, bucătării, oficii pentru prepararea mâncărurilor calde etc.), respectiv categoria D de pericol de incendiu.
* risc redus (mic) de incendiu ( densitatea sarcinii termice < 420 Mj/m2 ), respectiv categoria E de pericol de incendiu.

Nivelurile de risc de incendiu sau categoriile de pericol de incendiu se stabilesc pe zone, spaţii, încăperi, compartimente de incendiu, clădiri (civile, de producţie şi/sau depozitare, cu funcţii mixte) sau instalaţii tehnologice şi se precizează în mod obligatoriu în documentaţiile tehnice şi în planurile de intervenţie.

Această analiză este folositoare pentru că furnizează un cadru flexibil pentru estimarea impactului fiecărui tip de program de securitate sau strategie la condiţiile actuale, de reducere a pierderilor umane şi materiale, totodată făcând referire şi la costurile acestor programe şi strategii.

Analiza riscului de incendiu foloseşte un cadru care nu este luat din ştiinţele (fizică, chimie, ...) care stau la baza celorlalte cercetări din domeniul securităţii la incendiu, ci utilizează statistica, care se bazează pe cercetări economice şi decizionale.

Analiza riscului are posibilitatea estimării atât a factorilor care contribuie la credibilitatea sistemului, cât şi a influenţei erorilor umane sau a neglijenţei. Ea nu poate folosi întotdeauna la întreaga putere detaliile ştiinţifice ale modelelor analizei hazardului; singurele modele care pot fi folosite sunt acelea care pot fi utilizate într-un cadru complet al analizei riscului.

Analiza riscului poate fi separată în două părţi:

* *estimarea riscului*, estimarea probabilităţilor, gravităţilor şi frecvenţa incertitudinilor pentru consecinţele relevante ale numeroaselor alternative;
* *evaluarea riscului*, translaţia acelor probabilităţi şi gravităţi într-o singură scală nimerită pentru compararea cu costurile asociate cu aceleaşi alternative.

*Evaluarea riscului de incendiu* reprezintă un proces de estimare şi cuantificare a riscului asociat unui sistem, denumit în continuare *risc de incendiu existent*, determinat pe baza probabilităţii de producere a incendiului şi a consecinţelor evenimentului respectiv, precum şi de comparare a acestuia cu un nivel limită prestabilit, denumit în continuare *risc de incendiu acceptat.*

*La estimarea riscului de incendiu* existent, respectiv a probabilităţii de iniţiere a unui incendiu şi a consecinţelor acestuia, se au în vedere, după caz:

* factorii care pot genera, contribui şi/sau favoriza producerea, dezvoltarea şi/sau propagarea unui incendiu (clasele de combustibilitate şi de periculozitate ale materialelor şi elementelor de construcţii, respectiv ale produselor şi substanţelor depozitate sau prelucrate, sursele de aprindere existente, condiţiile preliminate care pot determina sau favoriza aprinderea, măsurile stabilite pentru reducerea sau eliminarea factorilor menţionaţi anterior);
* agenţii termici, chimici, electromagnetici şi/sau biologici care pot interveni în caz de incendiu şi efectele negative ale acestora asupra construcţiilor, instalaţiilor şi a utilizatorilor;
* nivelurile criteriilor de performanţă ale construcţiilor privind cerinţa de calitate „siguranţă la foc” (comportare, rezistenţă şi stabilitate la foc, preîntâmpinarea propagării incendiilor, căi de acces, evacuare şi intervenţie);
* nivelul de echipare şi dotare cu mijloace tehnice de prevenire şi stingere a incendiilor, starea de funcţionare şi performanţele acestora;
* factorul uman (numărul de persoane, vârsta şi starea fizică a acestora, nivelul de instruire);
* alte elemente care pot influenţa producerea, dezvoltarea şi/sau propagarea unui incendiu.

Analiza riscului de incendiu este în stare să furnizeze numeroase date din surse cât mai diverse. Dezvoltarea bazelor de date ale incendiilor şi a computerelor a făcut ca analiza riscului de incendiu să aibă un caracter mai practic pentru decizii individuale. Dezvoltarea accelerată a modelelor de incendiu computerizate va produce modele integrate, probabilistice, furnizând unelte mai folositoare pentru analiza riscului de incendiu. Dacă estimarea nu constă în nimic mai mult decât într-o serie de presupuneri sau sunt rezultatul unei munci elaborate cadral, rezultatul rămâne în principiu acelaşi. Scopul este de a pune în valoare toate informaţiile disponibile, indiferent dacă sunt mici sau mari şi să ne concentrăm informaţia pe cât şi cum se vor schimba lucrurile ca rezultat al alegerilor făcute. Identificarea posibilităţilor, presupunerea consecinţelor, apoi evaluarea acestor consecinţe şi posibilităţile finale sunt paşii pe care trebuie să-i parcurgem pentru o analiză de risc de incendiu.

Evaluarea estimativă cumulată a efectelor agenţilor (agenţii termici, chimic, electromagnetici şi/sau biologici) care pot interveni în caz de incendiu asupra construcţiilor, instalaţiilor şi utilizatorilor, precum şi asupra factorilor de mediu se exprimă prin nivelul de gravitate.

Nivelurile de gravitate se stabilesc, de regulă, cu scop preventiv – înainte de producerea incendiilor, sau în scop operaţional – după declanşarea incendiilor.

La aprecierea nivelurilor de gravitate se vor avea în vedere, în principal, următorii parametrii:

* riscul de incendiu, acceptat sau cel real declanşat din procese de ardere şi termodegradare;
* impactul direct al incendiilor prin următoarele consecinţe:
  + - * numărul persoanelor: victime, periclitate, evacuate sau salvate;
      * valoarea pierderilor materiale;
      * numărul animalelor: moarte, periclitate, evacuate sau salvate;
      * efectele negative asupra unor factori de mediu (păduri, culturi, apă, aer, etc.);
* capacitatea operaţională a forţelor şţi mijloacelor specializate de răspuns, prestabilite sau concentrate efectiv, pentru:
  + - * evacuare, salvare şi protecţie;
      * limitarea şi stingerea incendiilor;
      * înlăturarea operativă a unor urmări ale incendiilor;
* costurile recuperării şi reabilitării.

Corelarea dintre nivelurile de gravitate, consecinţele directe şi clasificarea incendiilor se poate face pe baza tabelului următor:

În situaţiile în care riscul de incendiu existente depăşeşte limitele de acceptabilitate stabilite, este obligatorie reducerea acestuia prin diminuarea probabilităţii de iniţiere a incendiului şi/sau a nivelului de gravitate a consecinţelor prin măsuri de prevenire (reducerea factorilor de risc), respectiv prin măsuri de limitare, localizare şi lichidare a incendiului, precum şi de limitare şi înlăturare a consecinţelor acestuia.

***Secţiunea a 5-a. Analiza riscurilor sociale***

**Art.19. Riscurile sociale**

Pe teritoriul comunei Mociu posibilitatea apariţiei unor riscuri de natură socială este redus, însă nu se poate exclude apariţia unor manifestaţii sau alte acţiuni cu ocazia organizării unor adunări sau alte manifestări cu afluenţă mare de public.

Pentru această categorie de risc s-au luat în considerare următoarele situaţii care pot avea loc în orice moment:

* + izbucnirea unor incendii;
  + producerea de explozii;
  + momente de panică: atentate, luări de ostatici, emisii de gaze prin surprindere;

cu efectele şi urmările lor – dintre care nu trebuie omise victimele, dificultăţi în acţiunile serviciilor de ajutor, deteriorarea de bunuri – în locurile cu fluxuri importante de oameni.

Astfel de evenimente se pot produce în următoarele împrejurări:

* + adunări: mitinguri, târguri, utilizarea artificiilor, reuniuni colective, iarmaroace;
  + prăbuşiri de structuri: , tribune;
  + mişcări sociale, neplata unor drepturi, greve spontane;
  + manifestări violente ale unor elemente umane declasate;
  + momente aleatorii cu impact negativ puternic asupra psihicului uman.

|  |  |  |  |  |  |
| --- | --- | --- | --- | --- | --- |
| Nr  crt. | Manifestare | Locul | | Nr.  persoane | Frecvenţa |
| 1 | Târg | Mociu | Târg | > 200 | Săptămânal | |
| 2 | Zilele comunei | Piata, Centru | > 500 | Anual | |

Forte si mijloace de interventie:

1.Compartimentul de prevenire

2. Echipe specializate:

- echipa de stingere a incendiilor: 1 echipa pompieri voluntari

- echipe protectie civila: echipa de avertizare alarmare, echipa de cautare deblocare, echipade salvare evacuare.

##### 

##### Sectiunea a 6 – a.Analiza altor tipuri de riscuri

|  |  |  |  |  |
| --- | --- | --- | --- | --- |
| **Nr. crt.** | **Tipul intervenţiei** |  |  |  |
| 1. | Stingerea incendiilor |  |  |  |
| 2. | Acţiuni de protecţie civilă :   * asanări de muniţie neexplodată * inundaţii * accident pe căi de transport * avarii la conducte magistrale * alunecari de teren * alte situatii de urgenta * evenimente publice |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| 3. | Cazuri de urgentă ale SMURD :   * asistenţă medicală de urgenţă * accidente de circulaţie din care :   + cu descarcerare   + fără descarcerare   + la circulaţie feroviară * asistenţa persoanelor :   + degajări de persoane din care :     - accidente de muncă     - în urma exploziei     - în urma prăbuşiri     - din alte cauze   + persoane rămase blocate   + cu intenţia de a se arunca în gol   + persoane cazute in locuri publice * alte situaţii de urgenţă * protecţia mediului * alte intervenţii * intervenţii la incendii |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| 4. | Arderi necontrolate |  |  |  |
| 5. | Alte interventii |  |  |  |
| 6. | Alerte false |  |  |  |

***Secţiunea a 7-a. Zone cu risc crescut***

Art. 20 Pe teritoriul comunei următoarele zone sunt considerate zone cu risc crescut : zona văii Mociului pentru producerea de inundaţii , respectiv zona Dealul Ghirisului

pentru producerea de accidente de circulaţie, pe DN 16.

Art. 21. Din punct de vedere al tipului unităţii administrativ-teritoriale, comuna Mociu se încadrează în categoria zonelor de risc rurale.

**CAPITOLUL IV. ACOPERIREA RISCURILOR**

***Secţiunea 1. Concepţia desfăşurării acţiunilor de protecţie-intervenţie***

Art. 22. Elaborarea concepţiei de desfăşurare a acţiunilor de protecţie-intervenţie constă în stabilirea etapelor şi fazelor de intervenţie, în funcţie de evoluţia probabilă a situaţiilor de urgenţă, definirea obiectivelor, crearea de scenarii pe baza acţiunilor de dezvoltare, a premiselor referitoare la condiţiile viitoare (completarea alternativelor faţă de obiectivele urmărite, identificarea şi alegerea alternativei de acţiune optime şi care recomandă planul de acţiune ce urmează să fie aplicat), selectarea cursului optim de acţiune şi stabilirea dispozitivului de intervenţie, luarea deciziei şi precizarea/transmiterea acesteia la structurile proprii şi celor de cooperare.

***Secţiunea a 2-a. Etapele de realizare a acţiunilor***

Art. 23. Desfăşurarea intervenţiei cuprinde următoarele operaţiuni principale:

a) informarea personalului de conducere asupra situaţiei create – primarul comunei în calitate de preşedinte al CLSU ;

b) alertarea şi/sau alarmarea formatiunilor de intervenţie ale SVSU ;

c) recunoaşterea, analiza situaţiei, luarea deciziei şi darea ordinului de intervenţie;

d) intrarea în acţiune a forţelor, amplasarea mijloacelor şi realizarea dispozitivului preliminar de intervenţie;

e) evacuarea, salvarea şi/sau protejarea persoanelor, animalelor şi bunurilor;

f) realizarea, adaptarea şi finalizarea dispozitivului de intervenţie la situaţia concretă;

g) manevra de forţe;

j) localizarea şi limitarea efectelor evenimentului (dezastrului);

k) înlăturarea unor efecte negative ale evenimentului (dezastrului);

l) regruparea forţelor şi mijloacelor după îndeplinirea misiunii;

m) stabilirea cauzei producerii evenimentului şi a condiţiilor care au favorizat evoluţia acestuia;

n) întocmirea procesului-verbal de intervenţie şi a raportului de intervenţie;

o) retragerea forţelor şi mijloacelor de la locul acţiunii în locul de dislocare permanentă;

p) restabilirea capacităţii de intervenţie;

r) evaluarea şi informarea eşaloanelor superioare (I.S.U.J., Prefectură).

***Secţiunea a 3-a. Faze de urgenţă a acţiunilor***

Art. 24. În funcţie de locul, natura, amploarea şi evoluţia evenimentului, intervenţiile serviciilor profesioniste pentru situaţii de urgenţă sunt organizate astfel:

a) urgenţa I - asigurată de garda/gărzile de intervenţie a/ale subunităţii în raionul (obiectivul) afectat;

b) urgenţa a II-a - asigurată de către subunităţile inspectoratului judeţean;

c) urgenţa a III-a - asigurată de către două sau mai multe unităţi limitrofe;

d) urgenţa a IV-a - asigurată prin grupări operative, dislocate la ordinul inspectorului general, al Inspectoratului General, în cazul unor intervenţii de amploare şi de lungă durată

***Secţiunea a 4-a. Acţiunile de protecţie - intervenţie***

Art. 25 Forţele de intervenţie compuse din serviciul voluntar pentru situaţii de urgenţă vor acţiona conform domeniului lor de competenţă pentru:

a) salvarea şi protejarea oamenilor, animalelor şi bunurilor materiale, evacuarea şi transportul victimelor, cazarea sinistraţilor, apovizionarea cu alimente, medicamente şi materiale de primă necesitate;

b) acordarea primului ajutor medical precum şi participarea la evacuarea populaţiei;

c) aplicarea măsurilor privind ordinea publică în zona afectată;

d) diminuarea şi eliminarea avariilor rezultate în urma dezastrului produs.

f) limitarea proporţiilor situaţiei de urgenţă specifice şi înlăturarea efectelor acesteia cu mijloacele din dotare.

***Secţiunea a 5-a. Instruirea***

Art. 26. Primarul comunei are obligaţia de a asigura pregătirea formaţiunilor de intervenţie din cadrul SVSU în conformitate cu planurile anuale de pregătire în domeniul situaţiilor de urgenţă, avizate de Inspectoratul pentru Situaţii de Urgenţă „Avram Iancu” al judeţului Cluj şi şi aprobate de Comitetul Local pentru Situaţii de Urgenţă al comunei Mociu.

Pregătirea echipelor specializate specializate din cadrul SVSU se realizează cu sprijinul ONG-urilor identificate la nivel judeţean care desfăşoară astfel de activităţi.

Primarul şi conducerile tehnico-administrative ale operatorilor economici şi instituţiilor au obligaţia de a asigura cunoaşterea de către forţele destinate intervenţiei, precum şi de către populaţie, a modalităţilor de acţiune conform planului de analiză şi acoperire a riscurilor aprobat.

***Secţiunea a 6-a. Realizarea circuitul informaţional-decizional şi de cooperare***

Art. 27. Sistemul informaţional-decizional cuprinde ansamblul subsistemelor destinate observării, detectării, măsurării, înregistrării, stocării şi prelucrării datelor specifice, alarmării, notificării, culegerii şi transmiterii informaţiilor şi a deciziilor de către factorii implicaţi în acţiunile de prevenire şi gestionare a unei situaţii de urgenţă.

Art. 28. Informarea secretariatului tehnic permanent al Comitetelui Judetean pentru Situatii de Urgenta, asupra locului producerii unei situaţiei de urgenţă specifică, evoluţiei acesteia, efectelor negative produse, precum şi asupra măsurilor luate, se realizează prin rapoarte operative.

Art. 29. Primarul, conducerea comitetului local pentru situaţii de urgenţă şi cele ale unităţilor social-economice amplasate în zone de risc, au obligaţia să asigure preluarea de la staţiile centrale şi locale a datelor şi avertizărilor meteorologice şi hidrologice, în vederea declanşării acţiunilor preventive şi de intervenţie.

Culegerea informaţiilor referitoare la evenimentul produs pe teritoriul comunei se realizează prin vizualizare directă, prin discuţii cu martorii evenimentului sau cu alte persoane prezente la faţa locului, toate informaţiile fiind transmise ulterior Comitetului Local pentru Situaţii de Urgenţă, de către membrii ai Serviciului Voluntar pentru Situaţii de Urgenţă , consilierii locali, delegaţi săteşti sau alte persoane .

Realizarea legăturii cu I.S.U.J. se face prin instituirea serviciului de permanenţă la sediul Primăriei.

Realizarea alarmării populaţiei se face cu mijloace de alarmare speciale (sirena electrică din localitatea Mociu şi cu mijloace secundare de alarmare (clopotele bisericilor).

De asemenea se va ţine permanent legătura cu toţi agenţii economici din zona de competenţă, pentru schimb de informaţii şi sprijinirea acţiunilor de intervenţie.

**CAPITOLUL V. RESURSE UMANE, MATERIALE ŞI FINANCIARE**

Art. 30. Principalele forţe de pe teritoriul comunei Mociu sunt :

a). Formaţiunile Serviciului Voluntar pentru Situaţii de Urgenţă compuse din:

* compartimentul de prevenire cu 5 membrii
* echipe specializate:4 echipe cu cate 3 membrii fiecare

b) formaţiuni de sprijin constituite din:

- populaţia prezente în localitate

- forte si mijloace instituţii publice (poliţie, jandarmi etc.).

Acţiunile preventive organizate şi desfăşurate în scopul acoperirii riscurilor sunt:

* controale de prevenire;
* informarea preventivă;
* pregătirea populaţiei;
* constatarea şi sancţionarea încălcărilor la prevederile legale;

Art. 31. Pe lângă structurile Serviciului Voluntar pentru Situaţii de Urgenţă al comunei

Mociu şi ale Inspectoratului pentru Situaţii de Urgenţă „Avram Iancu” al judeţului Cluj, mai pot acţiona:unităţile poliţiei, jandarmeriei , structurile poliţiei comunitare, unitatea specială de aviaţie a M.A.I., unităţile specializate/detaşamente din cadrul Ministerului Apărării Naţionale, unităţile pentru asistenţa medicală de urgenţă ale Ministerului Sănătăţii, organizaţiile nonguvernamentale specializate în acţiuni de salvare, unităţile şi formaţiunile sanitare şi de inspecţie sanitar-veterinară, formaţiuni de pază a persoanelor şi a bunurilor, precum şi detaşamente şi echipe din cadrul serviciilor publice descentralizate şi societăţilor comerciale specializate, incluse în planurile de apărare şi dotate cu forţe şi mijloace de intervenţie, formaţiunile de voluntari ai societăţii civile specializaţi în intervenţia în situaţii de urgenţă şi organizaţi în ONG-uri cu activităţi specifice.

Art. 32. Forţele auxiliare se stabilesc din rândul populaţiei şi salariaţilor, formaţiunilor de voluntari, altele decât cele instruite special pentru situaţii de urgenţă, care acţionează conform sarcinilor stabilite pentru formaţiile de protecţie civilă organizate la operatorii economici şi societăţile comerciale în planul de apărare specific.

Art. 33. Resursele financiare necesare acţiunilor şi măsurilor pentru prevenirea şi gestionarea situaţiilor de urgenţă specifice, se suportă, potrivit legii, din bugetul de stat şi din bugetul local, precum şi din alte surse interne şi internaţionale, în scopul realizării acţiunilor şi măsurilor de prevenire, intervenţie operativă, recuperare şi reabilitare, inclusiv pentru dotarea cu utilaje, echipamente, materiale şi tehnica necesare şi pentru întreţinerea acestora, precum şi pentru pregătirea efectivelor.

**CAPITOLUL VI. LOGISTICA ACŢIUNILOR**

Art. 34. Sistemul forţelor şi mijloacelor de intervenţie în cazul producerii unei situaţii de urgenţă se stabileşte prin planurile de apărare specifice, de către autorităţile, instituţiile publice, societatea civilă şi operatorii economici cu atribuţii în acest domeniu, conform regulamentelor privind prevenirea şi gestionarea situaţiilor de urgenţă specifice tipurilor de riscuri.

(2) Forţele şi mijloacele de intervenţie se organizează, se stabilesc şi se pregătesc din timp şi acţionează conform sarcinilor stabilite prin planurile de apărare specifice.

Art. 35. Logistica acţiunilor de pregătire teoretică şi practică, de prevenire şi gestionare a situaţiei de urgenţă specifice se asigură de către Comitetul Local pentru Situaţii de Urgenţă, Consiliul Local şi instituţiile de pe raza comunei şi operatorii economici cu atribuţii în domeniu, în raport de răspunderi, măsuri şi resurse necesare.

**PREŞEDINTELE COMITETULUI LOCAL**

**PENTRU SITUAŢII DE URGENŢĂ**

**PRIMAR**

**FOCSA VASILE**

**Intocmit: Jucan Alina**